Փաթրիշա Արքեթ

Փաթրիշա Թ. Արքեթ (, ), ամերիկացի դերասանուհի և ռեժիսոր։ Նկարահանվել է 1990-ական թվականների մի շարք կինոնկարներում, սակայն հիմնական հաջողության հասել է շնորհիվ «Մեդիում» («Medium», 2005—2011 թվականներ) սերիալում գլխավոր դերի, որը նրան 2006 թվականին բերում է «Էմմի» մրցանակ որպես դրամատիկական հեռուստասերիալում լավագույն դերասանուհու։ Այժմ Արքեթը կատարում է առաջատար դեր «C.S.I.. հանցագործության վայրը կիբեռտարածք» («CSI: Crime Scene Investigation») սերիալում։ Կինոէկրաններին առավելագույն հաջողության է հասել «Պատանեկություն» («Boyhood», 2014 թվական) այլաբանությունում, որտեղ գլխավոր հերոսի մոտ դերակատարման համար արժանացել է բազմաթիվ մրցանակների։

Կենսագրություն 
Փաթրիշա Արքեթը ծնվել է 1968 թվականի ապրիլի 8-ին Չիկագոյում։ Փաթրիշան մեծ դերասանական գերդաստանի կրտսեր դուստրն է։ Պապիկը՝ Քլիֆ Արքեթը, կինոդրամատուրգ և դերասան, հայրը՝ Լյուիս Արքեթը՝ հայտնի դերասան, հիմնականում երկրորդական դերերում նկարահանված. «Ճիչ 2», «Տանգո և Քեշ», «Չինական պատահար»։ Եղբայրները՝ Դեյվիդ և Ռիչմոնդ, քույրերը՝ Ալեքսիս և Ռոզաննա, որի հետ 15-ամյա Փաթրիշան հեռանում է ընտանիքից։

Ֆակտուրային արտաքինը և դեմքի տիպաժը, վառ երկնագույն աչքերը և հարավցու փափուկ շեշտադրությունը (նրա ծնունդից հետո ընտանիքը տեղափոխվել է Վիրջինիա) գրավում են հեռուստապրոդյուսերների և կինոռեժիսորների, ինչպես նաև երկրպագու-դերասանների ուշադրությունը 17-ամյա աղջնակի վրա։

Կինոկարիերան սկսում է 1987 թվականին՝ «Մղձավանջ Ծփիների փողոցում 3. Քնի ռազմիկները» («A Nightmare on Elm Street 3: Dream Warriors») սարսափ ֆիլմում և մասնավոր դպրոցի մասին ռեժիսոր Դմիտրի Լոգոֆետիսի «Մեծ խելացին» («Pretty Smart») կատակերգությունում։ Ճանաչումը նրան գալիս է չորս տարի անց, էկրաններին մի շարք կինոնկարներում վառ դերերի և կինոնորամուտի թողարկումից հետո. «Վազող հնդկացին» («The Indian Runner», 1991 թվական) (Շոն Փենի առաջին ռեժիսորական աշխատանքը, «Իրական սեր» («True Romance», 1993 թվական) (Տոնի Սքոթի մելոդրաման) և «Էդ Վուդ» («Ed Wood», 1994 թվական), ռեժիսոր Էդ Վուդի կնոջ դերում։

Հետագա տարիների առավել ուժեղ դերասանական աշխատանքներ. «Ռանգունից հեռու» («Beyond Rangoon», 1995 թվական), ամերիկուհու դերում, որը խռովությունների ժամանակ հայտնվել է Բիրմայում, «Մի արթնացրեք քնած շանը» («Flirting with Disaster»), «Խճուղի ոչ մի տեղ» («Lost Highway», 1997 թվական)՝ պաշտամունքային ռեժիսոր Դևիդ Լինչի ֆիլմը, «Հաջողություն սիրեկան» («Goodbye Lover», 1998 թվական)՝ Ռոլան Ժոֆեի, «Դրոշմներ» («Stigmata», 1999 թվական), «Նշան» («The Badge», 2002 թվական)։ Վերջին աշխատանքներից մեկը՝ «Ֆասթֆուդի ազգը» («Fast Food Nation», 2006 թվական)), առաջացրել է կինոքննադատների հիասթափությունը։ Ստեղծագործական կարիերայում նոր շրջադարձ բերեց Փաթրիշայի մասնակցությունը «Մեդիում» («Medium», 2005—2011 թվականներ) ֆանտաստիկ սերիալի նկարահանումներին, որտեղ նա զբաղված է Էլիսոն Դյուբուաի դերում՝ էքստրասենս-մեդիում, որը օժտված է մահացածներին տեսնելու և նրանց ձայնը լսելու ունակությանբ։ Աչս ֆիլմի համար նա առաջադրվում է «Սատուռն» մրցանակի՝ «Սերիալի լավագույն դերասանուհի» անվանակարգում, իսկ 2005 թվականին դառնում է «Էմմի» մրցանակի դափնեկիր, «Դրամատիկական սերիալում լավագույն դերասանուհի» անվանակարգում։

Կինոմամուլը առանձնակի ուշադրության է արժանացնում Արքեթի աշխատանքը «Պատանեկություն» այլաբանությունում, որը նրան բերում է «Ոսկե Գլոբուս», ԱՄն կինոդերասանների Գիլդիայի մրցանակ, BAFTA և «Օսկար»։

Անձնական կյանք 
1995 թվականին ամուսնությունը Նիկոլաս Քեյջի հետ Փաթրիշայի վրա է սևեռում լրագրողների ուշադրությունը և դերասանուհուն դարձնում էլ ավելի հանրաճանաչ։

2006—2011 թվականներին ամուսնացած էր դերասան և ռեժիսոր Թոմաս Ջեյնի հետ, որը Փաթրիշայի երկրորդ երեխայի՝ Հարլոու Օլիվիա Քալիոփի (ծնվ. 2003 թ.) հայրն է։ Առաջին երեխային, Էնցո Ռոսիին, նա ծննդաբերել է 1988 թվականին, ամուսնությունից դուրս, մեկ ուրիշ դերասան և երաժիշտ Փոլ Ռոսիից՝ «Ռանգունից հեռու» ֆիլմի խաղընկերոջից։

Ֆիլմագրություն

Ծանոթագրություններ

Աղբյուրներ 
 
 

Ամերիկացի դերասանուհիներ
Հոլիվուդյան դերասաններ
Օսկարակիրներ
Ամերիկացի կինոդերասանուհիներ
«Ոսկե գլոբուս» մրցանակի դափնեկիրներ
Ամերիկացի հեռուստատեսային դերասանուհիներ
Ամերիկացի ռեժիսորներ
Ամերիկացի կոմպոզիտորներ
BAFTA մրցանակի դափնեկիրներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ
«Էմմի» մրցանակի դափնեկիրներ
Երկրորդ պլանի լավագույն դերասանուհի Օսկարի մրցանակակիրներ